**Nytt tilbud til alle foreldre**

Nå lanserer Barne-, ungdoms- og familiedirektoratet nettstedet [foreldrehverdag.no](http://www.bufdir.no/foreldrehverdag) der foreldre kan finne faglig kvalitetssikret informasjon om hvordan de kan forstå barnet sitt bedre. Målet er å gi foreldre inspirasjon, tro på egen omsorgsevne og bidra til å styrke samspillet i hverdagen. Nettstedet tar utgangspunkt i det anerkjente veiledningsprogrammet ICDP (International Child Development Program) og er utviklet i samarbeid med fagfolk.

[Foreldrehverdag.no](http://www.bufdir.no/foreldrehverdag) bygger på kunnskap om barns utvikling og viser hvordan foreldre kan støtte barnet i denne. Nettsiden inneholder artikler, filmer og enkle oppgaver. Oppgavene skaper refleksjon og kan hjelpe leseren å omsette kunnskapen til egen foreldrehverdag. Artiklene handler om alt fra grensesetting, ros og anerkjennelse til søskenkrangel, trass og ungdomstid.

**Kan du hjelpe oss å spre tilbudet?**

Vi er takknemlige for all hjelp vi kan få til å spre informasjon om tilbudet Send gjerne denne e-posten videre i deres nettverk, legg ut informasjon på nettsider og del innlegg på [Facebook](https://www.facebook.com/foreldrehverdag.no/). Ta kontakt hvis du har spørsmål. På forhånd takk for hjelpen!

[Pressemelding](https://bufdir.no/Aktuelt/Foreldrehverdagno___ny_nettressurs_med_kvalitetssikrede_rad/)

Med vennlig hilsen

Nina Bugge (46616564)

Barne-, ungdoms- og familiedirektoratet

[bufdir.no](http://www.bufdir.no/)

cid:image001.png@01CCE250.EF062480